***An Elder Scrolls Legend: Battlespire*** er et rollespill med en åpen verden og overlevnings- og skrekk-tema. Det ble utviklet og utgitt av Bethesda Softworks, og er satt i *The Elder* Scrolls-verdenen.

*Battlespire* handler om en trollmannlærling som må reise gjennom flere riker i Oblivion og overvinne Mehrunes Dagon. Spillet fikk blandede tilbakemeldinger.

Spillet
-------

I motsetning til andre *The Elder* Scrolls-spill, mangler *Battlespire* en hvile-funksjon. Gjennom hele spillet er det ingen selgere å kjøpe gjenstander fra, og derfor er det ikke noen gullmynter å finne i spillet. Fiender kommer ikke tilbake når en spiller forlater et område, og de er heller ikke tilfeldige slik som de var i *Arena* og *The Elder Scrolls II: Daggerfall.* *Battlespire* har en flerspillerfunksjon som fungerer gjennom nettverket GameSpy. Selv om GameSpy ikke lenger er støttet, kan man spille flerspiller gjennom Kali-programvaren.

Handling
--------

*Battlespire* er oppkalt etter treningsanlegget for trollmannkrigere («battlemages»). Spilleren er en lærling som på sin eksamensdag, og oppdager at en hær av Daedra ledet av Mehrunes Dagon har invadert og drept nesten alle. Partneren hans blir holdt som fange av Mehrunes Dagon selv. Spilleren reiser gjennom syv nivå, som alle er forskjellige riker i Oblivion, for å komme frem til Mehrunes Dagon, overvinne han og reise tilbake til Tamriel.

Utvikling
---------

Etter utgivelsen av *Daggerfall* begynte Bethesda med tre separate prosjekt på en gang: *Battlespire*, *Redguard* og *Morrowind*, for det var blitt klart at fansen ønsket flere spill, oftere. *Battlespire* skulle opprinnelig være en tilleggpakke til *Daggerfall* og ha tittelen *Dungeon of Daggerfall*: *Battlespire.* Spillet kom ut 30. november 1997 og var det første av de tre prosjektene som ble utgitt.

Mottagelse
----------

*Battlespire* fikk kritikk for sine tekniske problem. Spillet ble skildret som et middelmådig RPG-spill, med mange bugs og glitches. På en annen side ga PC Zone UK spillet en score på 75%.

Referanser
----------

1. ↑   GOG.com[Hentet fra Wikidata]
2. ↑   Steam, Steam-ID 1812420, besøkt 25. oktober 2022[Hentet fra Wikidata]
3. ↑   *Steam*, 1.0.0.79, 12. september 2003, Steam-ID 1812420, Wikidata Q337535,
4. ↑  «An Elder Scrolls Legend: Battlespire (DosBox Ready) • Dos Games • Downloads @ The Iso Zone». *www.theisozone.com*. Arkivert fra originalen 7. mai 2015. Besøkt 1. mars 2016.
5. ↑  «Battlespire Review». *GameSpot*. Besøkt 1. mars 2016.
6. ↑  «The Elder Scrolls». 9. juni 2007. Arkivert fra originalen 9. juni 2007. Besøkt 1. mars 2016.
7. ↑  «Battlespire for PC - Battlespire PC Game - Battlespire Computer Game». 30. september 2007. Arkivert fra originalen 30. september 2007. Besøkt 1. mars 2016.
8. ↑  «Battlespire Review». *www.gamerevolution.com*. Besøkt 1. mars 2016.
9. ↑  «An Elder Scrolls Legend: Battlespire Reviews and Articles for PC - GameRankings». *www.gamerankings.com*. Besøkt 1. mars 2016.

Eksterne lenker
---------------

* (en) *An Elder Scrolls Legend: Battlespire* på Steam Rediger på Wikidata

* (en) *An Elder Scrolls Legend: Battlespire* på GOG.com Rediger på Wikidata

* (en) *An Elder Scrolls Legend: Battlespire* hos MobyGames Rediger på Wikidata

* (en) *An Elder Scrolls Legend: Battlespire* hos Giant Bomb Rediger på Wikidata

* (en) *An Elder Scrolls Legend: Battlespire* hos Internet Game Database Rediger på Wikidata

* (en) *An Elder Scrolls Legend: Battlespire* hos GameSpot Rediger på Wikidata

* (en) *An Elder Scrolls Legend: Battlespire* hos IGN Rediger på Wikidata

Portal: Videospill